Diari Oficial de la Generalitat Valenciana


Sumari del DOGV 8252, del 12-03-2018 (2018/2325)

RESOLUCIÓ de 19 de febrer de 2018, del director general de Centres i Personal Docent, per la qual s'inclou una aspirant en la llista d'aspirants seleccionats en el procediment selectiu per a l'ingrés en el cos de mestres convocat per l'Ordre 45/2015, de 4 de maig, de la Conselleria d'Educació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8252

Data del DOGV
:   12-03-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/2325


Data del document
:   19-02-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 19 de febrer de 2018, del director general de Centres i Personal Docent, per la qual s'inclou una aspirant en la llista d'aspirants seleccionats en el procediment selectiu per a l'ingrés en el cos de mestres convocat per l'Ordre 45/2015, de 4 de maig, de la Conselleria d'Educació, Cultura i Esport. [2018/2325]  
  
Per mitjà de l'Ordre 45/2015, de 4 de maig, de la Conselleria d'Educació, Cultura i Esport (DOGV 7519, 6 de maig), es va convocar un procediment selectiu per a l'ingrés en el cos de mestres, en el qual va participar Andrea Soler Ortuño per l'especialitat d'Educació Infantil.  
Una vegada publicats, el 21 de juliol de 2015, els llistats definitius de la puntuació atorgada als aspirants, la senyora Soler Ortuño hi apareix amb una nota global de 8,5133 punts. Com que no va ser seleccionada en el procediment, va interposar el recurs contenciós administratiu número 319/2015 davant del Tribunal Superior de Justícia de la Comunitat Valenciana, que va dictar la Sentència número 525/2017, de data 22 de novembre de 2017, que el va estimar i afirma:  
«[...] Reconeixem, com a situació jurídica individualitzada de la recurrent, el dret que li siga valorat el títol de Diplomatura de Mestra en Educació Infantil en un punt, d'acord amb l'apartat 2.3.1 de les bases, amb els efectes que hagen de derivar-se d'aquesta valoració, i que es resolga en conseqüència el procés selectiu amb la puntuació resultant; i que si per això és adjudicatària d'una plaça, ho siga en igualtat de condicions econòmiques i administratives que la resta dels aspirants; es condemna l'Administració a sotmetre's a aquest pronunciament.»  
  
Una vegada aplicada la puntuació reconeguda judicialment als mèrits baremats al seu dia pel tribunal avaluador, i feta la ponderació prevista en la base 9 de la convocatòria, la senyora Soler Ortuño obté una puntuació global de 8,8466 punts, i és, per tant, aspirant seleccionada.  
En virtut de tot això, resolc:  
  
Primer  
Incloure Andrea Soler Ortuño en la llista d'aspirants que han superat el procediment selectiu convocat per l'Ordre 45/2015, de 4 de maig de 2015, per a l'ingrés en el cos de mestres per l'especialitat d'Educació Infantil, amb una puntuació de 8,8466 punts.  
  
Segon  
Atés que Andrea Soler Ortuño va superar el procediment selectiu convocat per l'Ordre 13/2016, de 3 de maig, de la Conselleria d'Educació, Investigació, Cultura i Esport, i va ingressar en el cos de mestres per la mateixa especialitat d'Educació Infantil, no és procedent la presentació de documents ni la realització de la fase de pràctiques, per la qual cosa únicament correspon reconéixer-li efectes econòmics i administratius com a funcionària de carrera des de l'1 de setembre de 2010.  
  
  
Contra aquesta resolució, les parts legitimades poden promoure un incident d'execució de sentència davant del Tribunal Superior de Justícia de la Comunitat Valenciana, de conformitat amb el que disposen els articles 109 i concordants de la Llei 29/1998, de 13 de juliol, de la jurisdicció contenciosa administrativa.  
  
València, 19 de febrer de 2018.- El director general de Centres i Personal Docent: José Joaquín Carrión Candel.